cy en cy cy cy de de es fr es cy en de cy sv fr en fy pam ceb fr cy en cy en es en de cy cy cy en cy cy cy cy de en nl nah de cy en cy de es de fr cy it bn cy en cy cy en cy cy jbo cy en nl en en cy ku es de cy de fr fr pt cy nl es cy cy en de cy sv fr en fy pam ceb fr cy en de cy es ceb cy cy cy cy cy cy cy cy cy cy en cy cy en su de cy cy af cy cy en cy en es
Cwmni ynni'n noddi côr plant yr Eisteddfod | Eisteddfod Genedlaethol
Skip to main content Skip to secondary menu
Medal Syr Thomas Parry-Williams - er clod
Ymuno â thîm Eisteddfod 2021
Pentref Gwyddoniaeth a Thechnoleg
Shw'mae Su'mae: Dysgu Cymraeg
Mas ar y Maes
Cwmni ynni'n noddi côr plant yr Eisteddfod
Bydd côr o 100 o blant o 12 ysgol ar draws Caerdydd yn perfformio ar lwyfan byd-enwog Canolfan Mileniwm Cymru yn ystod dwy o brif seremonïau wythnos yr Eisteddfod.
Hyfforddwyd y côr, a noddir gan Western Power Distribution (WPD), gan Mair Long, ac fe fyddan nhw’n canu yn seremoni Gwobr Goffa Daniel Owen brynhawn Mawrth ac yn seremoni’r Fedal Ddrama ddydd Iau.
Yn siarad am eu rhan yn y prosiect, dywedodd Paul Bishop, Rheolwr Cyfathrebu Corfforaethol WPD, “Mae WPD wedi cefnogi’r Eisteddfod Genedlaethol ers amser hir, ac yn falch iawn o noddi’r côr plant eleni.
“Mae gan fusnesau fel ni gyfrifoldeb i chwarae rhan lawn a gweithredol yn ein cymunedau.  Rydym yn gobeithio gweld y cynllun corawl yn helpu plant i ddatblygu eu sgiliau cerddorol, yn ogystal â’u hymwybyddiaeth ddiwylliannol a sgiliau cymdeithasol.”
Ychwanegodd Elfed Roberts, Prif Weithredwr yr Eisteddfod, “Mae cefnogaeth cwmnïau fel WPD yn hollbwysig i ni.  Heb ein noddwyr a’n cefnogwyr, byddai’n amhosibl i ni gynnig cyfleoedd i blant a phobl ifanc ar lawr gwlad.
“Bydd y plant yma’n cael cyfle i ganu ar un o lwyfannau mawr y byd mewn seremonïau a fydd yn cael eu darlledu’n fyw ar deledu, radio ac ar-lein.
“Mae’n brofiad gwych iddyn nhw, ac yn rhywbeth na fyddai wedi digwydd heb gefnogaeth WPD.
Mae’r Eisteddfod Genedlaethol yn rhedeg ym Mae Caerdydd tan 11 Awst.
Derbyniwch y newyddion diweddaraf
Dyluniwyd ac adeiladwyd gan Hoffi.com, gan ddefnyddio Drupal.